**Mama**

*Beatrice Lohmuller*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rostesc acest cuvânt, cu multă uşurinţă

Dar nu realizez-

Atât de multe lucruri; că mama este sfântă;

E unică, să ştii;

Şi ai să plângi amarnic când ea nu va mai fi.

Mama, este totul; ce-i bun şi ce-i curat;

De multe ori greşim;

Nu o răni copile! Iubeşte-o ne-ncetat!

Dacă ai făcut-o să plângă,

Alină-i durerea căci mama ta e sfântă.

Când clipa va sosi, rămas-bun îţi vei lua;

Şi ai să o plângi pe dânsa,

Dar vremea va fi sosită, şi n-o vei revedea;

Dormind un somn prea lung, ea nu se va trezi

Vei plânge de durere, dar ea, nu va mai fi...

2007